Mestská časť Bratislava–Nové Mesto

Materiál na rokovanie
Miestneho zastupiteľstva
dňa: 15.12.2015

N á v r h 
na schválenie prípadu osobitného zreteľa týkajúceho sa prenájmu  Malej zrkadlovej siene v budove Strediska kultúry Bratislava Nové Mesto, Vajnorská 21, Bratislava súpisné číslo 97, postavenej na pozemku registra „C“ KN parc. č. 11355/1, pre občianske združenie Sahadža joga Slovensko, so sídlom Kvetná 14/555, Zohor 900 51, IČO: 308 472 57.

Predkladá:						       Materiál obsahuje:

Bc. Mária Priečinská				       	       1. Návrh uznesenia
poverená vedením Strediska kultúry BA NM                  2. Dôvodovú správu
3. Žiadosť 			       
4. výpis z registra občianskych združení

Spracovateľ:						       Stanovisko právnej skupiny:

Bc. Mária Priečinská	
poverená vedením Strediska kultúry BANM 

Na rokovanie prizvať:

Spracovateľa

december 2015
Návrh uznesenia

Miestne zastupiteľstvo mestskej časti Bratislava - Nové Mesto 

schvaľuje

prenájom Malej zrkadlovej siene v budove Strediska kultúry Bratislava Nové Mesto, Vajnorská 21, súpisné číslo č. 97, postavenej na pozemku registra „C“ KN par. č. 11355/1, v k.ú. Nové Mesto, 

;, každý pondelok a utorok od 18.00 do 20.00, na dobu neurčitú 

pre občianske združenie Sahadža joga Slovensko, so sídlom Kvetná 14/555, 900 51  Zohor,  
IČO: 308 472 57.

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu (účel nájmu), že nájomca je organizáciou poskytujúcou služby pre občanov, s poslaním pomoci pri stresových situáciách, napätiach a zdravotných problémoch, pričom tieto služby poskytuje občanom bezplatne.  

; za  nájomné vo výške: 6 €/hod.

; s podmienkami:

a) nájomná zmluva bude nájomcom podpísaná v lehote 30 dní od schválenia uznesenia v miestnom zastupiteľstve; v prípade, ak nájomná zmluva nebude nájomcom  v uvedenej lehote podpísaná, uznesenie stráca platnosť

b) nájomná zmluva nadobudne účinnosť najskôr od 1.1.2016

c) prenajímateľ bude mať možnosť výpovede bez udania dôvodu s trojmesačnou výpovednou dobou 

d) nájomca zabezpečí dodržiavanie platných všeobecne záväzných nariadení mestskej časti Bratislava – Nové Mesto a tiež platných predpisov a smerníc Strediska kultúry Bratislava – Nové Mesto

-	s pripomienkami

-	bez pripomienok

DÔVODOVÁ  SPRÁVA

	Dňa  01.10.2015 požiadalo občianske združenie Sahadža joga Slovensko, so sídlom Kvetná 14/555, Zohor (ďalej len „žiadateľ“) o zníženie nájomného za prenájom priestoru Malej zrkadlovej siene v  Stredisku kultúry Bratislava Nové Mesto (ďalej len „SK“), z dôvodu, že zvýšené nájomné je pre žiadateľa privysoké, keďže poskytuje kurzy občanom bezplatne a nájomné platí z vlastných zdrojov, bez akýchkoľvek verejných dotácií. 
	V súlade so Zásadami prenajímania stavieb, nebytových priestorov a pozemkov vo vlastníctve mestskej časti Bratislava-Nové Mesto a zvereným jej do správy hlavným mestom SR Bratislavou, ktoré boli schválené uznesením miestneho zastupiteľstva mestskej časti Bratislava – Nové Mesto č. 02/31 zo dňa 17.02.2015, bol stanovený cenový výmer na prenájom Malej zrkadlovej siene (cca 40 osôb): 12,00 € - 15,00 € za hodinu.

Žiadateľ usporadúva už od roku 2007 v SK bezplatne kurzy pre občanov, ktorých poslaním je pomoc  pri stresových situáciách, napätiach a zdravotných problémoch. Nemá z tejto činnosti žiadny finančný zisk. 
Činnosť združenia je v súlade s náplňou práce SK a obohacuje jeho činnosť.
Pôvodne žiadateľ platil zmluvné nájomné vo výške 6€/hod. Súčasná výška nájomného                12 €/hod znamená pre žiadateľa nárast nákladov na prenájom priestoru o 100%.

V súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem nájmov majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený.

Osobitný zreteľ je v tomto prípade daný tým, že sa jedná o organizáciu poskytujúcu služby občanom bezplatne (bez výberu vstupného). Organizácia si priestory v SK prenajíma dlhodobo, už od roku 2007, svoje záväzky si plní a pre SK je pravidelným zdrojom príjmu.